b'\n_START_ARTICLE_\nFelix Mendelssohn Bartholdy\n_START_SECTION_\n\xc5\xbdivljenjepis\n_START_PARAGRAPH_\nFelix Mendelssohn se je rodil leta 1809 v Hamburgu kot drugi izmed \xc5\xa1tirih otrok, ki so bili vsi glasbeniki. O\xc4\x8de Abraham je bil bogat \xc5\xbeidovski bankir, ki se je spreobrnil v kr\xc5\xa1\xc4\x8dansko vero. Njegova mati Leah, rojena Solomon, je prihajala iz dru\xc5\xbeine industrialca. Mladi Felix je bil dele\xc5\xbeen dobre izobrazbe, \xc5\xbeivel pa je tudi v okolju, ki je gojilo glasbo kot vir navdiha in \xc5\xbeivljenskii vzor. _NEWLINE_Njegov ded, filozof in finan\xc4\x8dnik Moses Mendelssohn, je bil podpornik umetnosti in veliki prijatelj razsvetljenskega dramatika Lessinga. Le-ta ga je upodobil kot naslovno osebo svoje filozofske drame Modri Nathan. Prva o\xc4\x8detova sestra je bila poro\xc4\x8dena s hannovrskim filozofom in knji\xc5\xbeevnikom Friedrichom von Schleglom, druga pa je bila lastnica salona v Parizu. Mendelssohnovi so pripadali tistemu delu nem\xc5\xa1kega judovstva, ki je verjel v zlitje s kulturo okolja. Ko je o\xc4\x8de prestopil v kr\xc5\xa1\xc4\x8dansko vero, je njegova dru\xc5\xbeina, da bi se lo\xc4\x8dila od veje, ki je ostala zvesta judovski tradiciji, privzela priimek Bartholdy. _NEWLINE_Mali Felix je bil kot \xc4\x8dude\xc5\xbeni otrok skupaj s svojo sestro Fanny dele\xc5\xbeen najbolj\xc5\xa1e glasbene in humanisti\xc4\x8dne vzgoje. Shakespearove igre je spoznal iz ble\xc5\xa1\xc4\x8de\xc4\x8dih nem\xc5\xa1kih prevodov Augusta Wilhelma Schlegla in Ludwiga Tiecka. Mendelssohnovi otroci so na dru\xc5\xbeabnih ve\xc4\x8derih povabljenim ve\xc4\x8dkrat igrali posamezne prizore iz njih. Med dvanajstim in \xc5\xa1tirinajstim letom je \xc5\xbee napisal nekaj sonat, dve operi enodejanki, skladbe za orgle, kantato in godalne kvartete.\n_START_SECTION_\nOtro\xc5\xa1tvo (1809-1824)\n_START_PARAGRAPH_\nZaradi francoske zasedbe Hamburga leta 1811, se je dru\xc5\xbeina preselila v Berlin, kjer je \xc5\xbeivela ovdovela babica. Tu sta Felix in sestra Fanny dobila prve glasbene lekcije od matere. Naslednja u\xc4\x8diteljica je bila Madame Bigot med za\xc4\x8dasnim bivanjem v Parizu leta 1816. Felix se je pojavil v javnosti prvi\xc4\x8d 24. oktobra 1818 ko je igral klavir v klavirskem triu Josepha W\xc3\xb6lflija. V aprilu 1819 se je pojavil kot pevec alta na Sing-Akademie v Berlinu, kjer je \xc5\xa1tudiral starej\xc5\xa1o cerkveno glasbo. Leta 1820 je za\xc4\x8del hitro komponirati in v enem letu napisal \xc5\xa1estdeset skladb._NEWLINE_Leta 1821 je Mendelssohna, skupaj s Carlom Friedrichom Zelterjem, prvi\xc4\x8d obiskal Goethe. V istem letu se je spoznal tudi s Carlom Maria von Webrom, ki je uspe\xc5\xa1no vodil \xc4\x8carostrelca (Der Freisch\xc3\xbctz) v Berlinu. Leta 1822 je v Kasslu spoznal Ludwiga Spohra. V tem letu je bil \xc5\xa1e bolj plodovit in med drugim napisal opero Die beiden Neffen oder der Onkel aus Boston in klavirski koncert, ki ga je izvedla Anna Milders._NEWLINE_V dru\xc5\xbeini Mendelssohn je bil obi\xc4\x8daj, da so v nedeljo zjutraj v jedilnici nastopali majhni ansambli, od leta 1822 celo profesionalnimi glasbeniki iz orkestra Hofkapelle. Felix je orkestru dirigiral in za teh prilo\xc5\xbenosti napisal nova dela. On ali njegova sestra Fanny sta igrala klavir, njegova sestra Rebecca je pela, njegov brat Paul pa je igral \xc4\x8delo. Med 3. in 31. marcem 1824 je napisal svojo prvo simfonijo v c-molu (op. 11), kmalu nato pa \xc5\xa1e klavirski kvartet v h-molu (op. 3) in klavirski sekstet (op. 110). Prav v tem \xc4\x8dasu se je za\xc4\x8delo njegova prijateljstvo s Ignaz Moscheles, ki je trajalo vse \xc5\xbeivljenje.\n_START_SECTION_\nMladost (1825-1829)\n_START_PARAGRAPH_\nLeta 1825 je Abraham Mendelssohn vzel Felixa v Pariz, kjer sta tedaj delovala dva izmed najbolj dramati\xc4\x8dnih skladateljev tistega \xc4\x8dasa: Gioacchino Rossini in Giacomo Meyerbeer. Ob tej prilo\xc5\xbenosti je bil tudi prvi\xc4\x8d skupaj z Luigijem Cherubinijem, ki se je pohvalno izrazil o Felixovem talentu._NEWLINE_Felix se je z o\xc4\x8detom maja 1825 vrnil v Berlin. Napisal je kmalu pozabljeno opero Camachos Hochzeit im Hinblick. Uverturo Sen kresne no\xc4\x8di je skladatelj napisal leta 1826, ko mu je bilo sedemnajst let. V njej je pokazal dovr\xc5\xa1enost umetni\xc5\xa1ke invencije, ki jo \xc5\xa1e danes ob\xc4\x8dudujemo v njegovih najbolj\xc5\xa1ih delih._NEWLINE_Mendelssohn je pri dvajsetih letih za\xc4\x8dutil potrebo po odkrivanju preteklosti. Zanimali so ga angle\xc5\xa1ki prerafaeliti in nem\xc5\xa1ki nazarenci. Odkril je Bacha. Opustil je \xc5\xa1tudij in se posvetil vodenju zbora za izvedbo Bachovega Pasijona po Mateju. Izvedba 10. marca 1829 je bila zelo uspe\xc5\xa1na. Po Goethejevi pesmi je napisal Ti\xc5\xa1ino morja in sre\xc4\x8dno vo\xc5\xbenjo in simfonijo \xc5\xa1t. 5.\n_START_SECTION_\nPrva koncertna turneja (1829-1832)\n_START_PARAGRAPH_\nV aprilu 1829 je Mendelssohn najprej odpotoval v London, kjer je bil z navdu\xc5\xa1enjem sprejet. Bil je tudi na \xc5\xa0kotskem, kjer je napisal uverturo Hebridi. Konec novembra se je vrnil v Berlin. Potem, ko je zavrnil profesuro v Berlinu, je od\xc5\xa1el leta 1830 v Italijo in se za\xc4\x8dasno ustaviln za dva tedna v Weimarju pri Goetheju ter 1. novembra prispel v Rim. Gostoval je \xc5\xa1e v M\xc3\xbcnchnu, Stuttgartu, Frankfurtu na Majni, Dusseldorfu in v decembru pri\xc5\xa1el v Pariz. Tukaj je pre\xc5\xbeivel \xc5\xa1tiri mesece, obiskal stare znance iz leta 1825 in bil v tesnem stiku z Lisztom in Chopinom. Na potovanju se je oku\xc5\xbeil s kolero vendar je hitro okreval. 23. April 1832 je bil spet v Londonu, kjer je objavil prvi zvezek Pesmi brez besed (Lieder ohne Worte) za klavir, nakar se je v juliju vrnil v Berlin.\n_START_SECTION_\nBerlin, Dusseldorf in Frankfurt (1832-1835)\n_START_PARAGRAPH_\nNa pobudo svojega o\xc4\x8deta je kandidiral za prosto mesto direktorja Sing-Akademie v Berlinu. Ni uspel. Spomladi leta 1833 je \xc5\xa1el tretji\xc4\x8d obisk v London. 26. maj je vodil prireditev na glasbenem festivalu v D\xc3\xbcsseldorfu s tak\xc5\xa1nim uspehom, da so ga imenovali za direktorja novega gledali\xc5\xa1\xc4\x8da. Zaradi nesoglasij z vodstvom je od\xc5\xa1el v Frankfurt, kjer je prevzel vodenje zbora sv. Cecilije. Na pro\xc5\xa1njo dru\xc5\xa1tva sv. Cecilie, je napisal uverturo Das M\xc3\xa4rchen von der sch\xc3\xb6nen Melusine. Bivanje v Frankfurtu je Mendelssohnu omogo\xc4\x8dilo tudi drugo prijateljsko sre\xc4\x8danje s skladateljem Gioachinom Rossinijem. V D\xc3\xbcsseldorfu je zasnoval znameniti oratorij O \xc5\xbeivljenju svetega Pavla.\n_START_SECTION_\nLeipzig (1835\xe2\x80\x931841)\n_START_PARAGRAPH_\nV avgustu 1835 je Mendelssohn od\xc5\xa1el v Leipzig. Oktobra je imel prvi koncert v gledali\xc5\xa1\xc4\x8du Gewandhaus s svojo uverturo Meeresstille und gl\xc3\xbcckliche Fahrt. Postal je tudi direktor Gewandhausa in orkestru priskrbel mednarodni sloves. Dobil je doktorat honoris causa univerze in vse bolj zaposlen. Leta 1836 je bil prvi\xc4\x8d izveden oratorij Sveti Pavel. Iz tega \xc4\x8dasa je tudi simfonija-kantata Hvalna pesem (Lobgesang) pt. 2 napisana na svetopisemsko besedilo._NEWLINE_Naslednji prelomen dogodek v Mendelssohnovem \xc5\xbeivljenju je bila poroka (28. marec 1837) s Cecile Charlotte Sophie Jeanrenaud (* 10. oktober 1817, \xe2\x80\xa0 25. september 1853), ki se je \xc5\xbee sre\xc4\x8dal poleti v Frankfurtu. V zakonu se je rodilo pet otrok._NEWLINE_V letih 1838-1844 je, za svojega prijatelja violinista Ferdinanda Davida, napisal znameniti Koncert za violino in orkester v e-molu.\n_START_SECTION_\nBerlin (1841-1845)\n_START_PARAGRAPH_\nLeta 1840 je \xc5\xa1el \xc5\xbee \xc5\xa1esti\xc4\x8d v Anglijo. V istem letu je pruski kralj Frederick William IV. Mendelssohna imenoval za glabenega direktorja na Umetnostni akademiji v Berlinu. Pruski kralj je imel ambiciozne na\xc4\x8drte glede umetnosti. Leta 1842 je bil tudi sedmi\xc4\x8d v Angliji, skupaj s svojo \xc5\xbeeno in vodil svojo \xc5\xa1kotsko simfonijo.\n_START_SECTION_\nZadnja leta v Leipzigu\n_START_PARAGRAPH_\nLeta 1843 se je vrnil v Leipzig in ustanovil konzervatorij, ki je kmalu postal glavna nem\xc5\xa1ka glasbena ustanova. V istem letu je postal \xc4\x8dastni ob\xc4\x8dan mesta Leipzig. Leta 1844 je vodil \xc5\xa1est koncertov v Londonu, tudi Sen kresne no\xc4\x8di. Vrnil se je v Berlin septembra, da bi prepri\xc4\x8dal kralja, da ga razre\xc5\xa1i obveznosti. 26. avgusta 1846 je bil premierno prikazan oratorija Elias na festivalu v Birminghamu. Leta 1847 je \xc5\xa1e deseti\xc4\x8d in zadnji\xc4\x8d potoval v Anglijo. _NEWLINE_Po smrti sestre Fanny 14. maja je za ve\xc4\x8d mesecev od\xc5\xa1el na po\xc4\x8ditnice v \xc5\xa0vico in ju\xc5\xbeno Nem\xc4\x8dijo. V Leipzigu ga je 9. oktobra prvi\xc4\x8d zadela kap. Po drugi kapi 25. oktobra in 3. novembra je izgubil zavest in 4. novembra umrl.\n_START_SECTION_\nMendelssohnove \xc5\xa1tipendije v Veliki Britaniji\n_START_PARAGRAPH_\nOd leta 1856 podeljuje \xc5\xa1tipendije Mendelssohnova fundacija na Kraljevi akademiji za glasbo v Londonu. Sklad se je financiral skupaj s konzervatorijem iz Leipziga. Prvi \xc5\xa1tipendist je bil Arthur Sullivan.\n_START_SECTION_\nNagrada Felix Mendelssohn Bartholdy Berlin\n_START_PARAGRAPH_\nNagrada Felix Mendelssohn Bartholdy je najstarej\xc5\xa1a nagrada za klasi\xc4\x8dno glasbo v Nem\xc4\x8diji in jo pedeljuje Pruska Kulturbesitz v Berlin. Je naslednica Mendelssohnove nagrade iz let letih 1879-1936, ki jo je podeljevala Prusija.\n_START_SECTION_\nMednarodna nagrada Leipzig Mendelssohn\n_START_PARAGRAPH_\nMednarodno nagrado Leipzig Mendelssohn podeljuje v Leipzigu od leta 2007 Felix Mendelssohn Bartholdy fundacija pod okriljem Gewandhausa. Dodeli se za tri kategorije: glasba, likovna umetnost in dru\xc5\xbebena anga\xc5\xbeiranost._NEWLINE_Dosedanji nagrajenci v kategoriji glasbe so bili: Kurt Masur (2007), Anne-Sophie Mutter (2008), Riccardo Chailly (2009), Lang Lang (2010), Peter Schreier (2011) in De\xc4\x8dki St. Thomas iz Leipziga (2012).'